Potrivit Ministerului Educației, simularea se va organiza, în perioada 4-7 martie, în peste 1.320 de unități de învățământ și va implica participarea a peste 146.000 de elevi.
Probele scrise implică disciplinele: limba și literatura română - proba E/a, limba și literatura maternă (pentru elevii de la toate filierele, profilurile şi specializările, care au urmat studiile liceale într-o limbă a minorităților naționale) - proba E/b, matematică, istorie, fizică, chimie, biologie, informatică, geografie, logică, argumentare și comunicare, psihologie, economie, sociologie și filosofie - probele E/c și E/d.
Evaluarea lucrărilor se va realiza digitalizat prin intermediul platformei utilizate de Ministerul Educație la simularea probelor Evaluării Naționale pentru clasele a VIII-a.
(sursa: Mediafax)